OpenLLM-France/wikimedia huggingface dataset:
# The Twelfth

The Twelfth edota Orangemen's Day (euskaraz Hamabigarrena edota Orangisten Eguna) urtero Ipar Irlandan uztailaren 12an egiten den jaiegun loialista eta unionista bat da, bereziki Orange Ordenako kideek ospatua. Jaiegun honetan Iraultza Loriatsua (1688) eta Boyneko guduan (1690) Gilen Orangekoaren gudaroste protestanteak Jakue II.aren gudaroste katolikoa garaitu izana ospatzen da, gertaera honek Irlandan protestanteen nagusitasunari hasiera eman baitzion.
Jaiegun honetan Ipar Irlandako udalerri ugarietan Orange Ordenako gizasemeen talde eta musika bandak laranja kolorez eta XX. mendearen hasierako Eduardotar Aroko kapela eta jantzi dotoreez atonduak kale eta bideetan barna desfilatzen dira, martxa hauek ikusteko milaka ikusle loialista bilduz. Izan ere, Laranja kolorea jatorriz Herbehereetakoa Orange dinastiaren kolorea da, hortik Herbehereetako kolore nazionala ere laranja izatea.
Jende ugarik jaieguna protestantismoarekin lotzen duen arren, jaieguna erlijio sinismena edota nazionalitate sentipenarekin baino Britainiar Koroarekiko leialtasun erakustaldian gehiago oinarritzen da, hortik ingelesezko "loyalist" hitza (loialista, alegia "leiala"), bertan ateratzen den jende asko protestantea ala fedegabea edota britainiar eta irlandarra sentitzen baita, baina horretaz gain batez ere Britainiar Koroarekiko duen leialtasun monarkikoa agertu nahi baitu, alegia, irlandar errepublikanismoaren guztiz aurkakoa.
Ipar Irlandatik kanpo irlandar etorkin loialistak dauden lekuetan ospatzen den jaieguna ere bada, bereziki Eskoziako leku ugaritan (eta honen barnean bereziki Glasgow hirian) baina baita Ingalaterra (bereziki Merseyside eskualdea eta Liverpool eta Southport hirietan), Gales, Kanada (Toronto hirian), Australia (Adelaida hirian) eta Zeelanda Berrian ere, eta harrigarria badirudi ere, baita Irlandako Errepublikako Donegal konderrian dagoen Rossnowlagh udalerrian ere, 1922ko Irlandako Banaketa aurretik gaur egun Irlandako Errepublikaren lurraldean ere loialistak bizi ziren guneetan ospatzen baitziren.
Jaiegun honek ospatu eta oroitarazten duen gertakaria Ipar Irlandako katoliko eta bereziki irlandar nazionalista eta errepublikarrentzat desatsegina eta maiz umilagarria edota sumintzeko arrazoia denez, desfileak gehiengo errepublikarra duten eremuetan sartzean istiluak eta tentsio uneak bizi izan ohi dira. Gaur egun istilu hauek Ostiral Santuko Hitzarmena eta Bake Prozesuaren ondorioz nahiko baretuak daude, salbuespen batzuk kenduta (2012ko Crumlingo istiluak kasu), baina Ipar Irlandako gatazkaren garaian urtero loialisten eta errepublikarren arteko iskanbila larriak gertatzen ziren.
Uztailaren 12a igandean izaten den urteetan jaieguna uztailaren 13ra pasarazten da, honela igandea ekidinez.

## Iruditegia

* Omagh udalerrian, 2008.
* Belfast hirian, 2011n.
* Belfast hirian, 2007an.
* Shankill Road kaleko loialisten martxa, 2011an.
* Eskoziako Larkhall hirian, 2008.
* Belfast hirian, 2016ean.

## Ikus gainera

* Orange Ordena
* Loialismo
* Unionismo (Irlanda)

## Kanpo estekak

* Datuak: Q3400710
* Multimedia: 12 July in Northern Ireland / Q3400710
# Tanhuato (udalerria)

Tanhuato Mexikoko udalerri bat da. Michoacán de Ocampo estatuan kokatua dago. 2010ean 15.176 biztanle zituen 227,78 km²ko azaleran. Herriburua [[Tanhuato de Guerrero (Tanhuato)|Tanhuato de Guerrero]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q10823942
* Multimedia: Tanhuato Municipality / Q10823942
# Tania Fernández García

Tania Fernández García (Lugo, Galizia, 1992ko urtarrilaren 10a) galiziar kirolaria da, piraguista aritzen dena maratoi modalitatean.

## Kirolari ibilbidea

Brontzezko domina bat irabazi zuen Piraguismoko Munduko Txapelketan, 2018ko maratoian, K2ko proban, Tania Álvarez Yatesekin batera.
2019an, zilarra irabazi zuen Europako Piraguismo Txapelketan eta zilarra Munduko Txapelketan, berriz ere Tania Álvarez Yatesekin batera.

## Nazioarteko palmaresa

Munduko txapelketa :
| Urtea | Lekua | Domina | Lehiaketa |
| 2018 | Vila Verde (Portugal) | Brontzea | K2 |
| 2019 | Shaoxing (Txina) | Zilarra | K2 |
| 2021 | PiteirakasleaErrumania | Zilarra | K2 |
| 2022 | Limako pontea | Urrea | K2 |
| Europako txapelketa ||||
| Urtea | Lekua | Domina | Lehiaketa |
| 2019 | Decize (Frantzia) | Zilarra | K2 |

## Erreferentziak

* ↑ «Un podio que sabe a gloria» web.archive.org 2018-09-11 (Noiz kontsultatua: 2023-02-06).
* ↑ «Tania Fernández García». CanoeResults.eu (Ingelesez).
* ↑ «Canoeresults» www.canoeresults.eu (Noiz kontsultatua: 2023-02-06).
* ↑ (Galizieraz) «Tres novas medallas na última xornada do Europeo de Piragüismo Maratón» Pontevedra Viva (Noiz kontsultatua: 2023-02-06).
* ↑ (Galizieraz) «Prata para Tania Álvarez e un segundo ouro para Tono Campos na última xornada do Mundial de Maratón» Pontevedra Viva (Noiz kontsultatua: 2023-02-06).

## Kanpo estekak

* Datuak: Q56582731
# Tania Lamarca

Tania Lamarca Celada (Gasteiz, Araba, 1980ko apirilaren 30a) gimnasta ohia eta entrenatzailea da. Atlantako Jokoetan urrezko domina lortutakoa eta bitan munduko txapelduna izandakoa.

## Bizitza

Bost urte zituela ekin zion gimnastika erritmikoari, Gasteizen. Hasieran, Arabatxo klubean; gero, Beti Aurrera klubean. Han Estíbaliz Martínez edo Almudena Cid izan zituen lagun. 1994an Espainiako junior mailako txapeldun izan zen.
1995ean Espainiako selekzioan sartu zen, eta hantxe egon zen 1997an kaleratu zuten arte. Taldeka Budapesteko eta Vienako munduko txapelketetan eta Atlantako Jokoetan urrezko dominak lortu zituen. Atlantan, harekin aritu ziren Estela Giménez, Nuria Cabanillas, Lorena Guréndez, Marta Baldó, Estíbaliz Martínez eta Maider Esparza.
1997ko azaroaren 15ean selekziotik kaleratu zuten, orduko selekzionatzailea zen María Fernándezek agindutako pisua baino 2,7 kilo gehiago zituelako.
2008ko apirilean, bere istorioa azaltzeko, Cristina Gallo kazetariarekin batera Lágrimas por una medalla liburua idatzi zuen. Egun, senarrarekin bizi da Escarrillan, eta Aitana izeneko alaba du.

## Erreferentziak

* ↑ Fitxa
* ↑ EBOren webgunea
* ↑ Bere bloga
* ↑ 20 Minutos: Mis padres lloraron al leer mi libro
* Datuak: Q860847
* Multimedia: Tania Lamarca / Q860847
# Tania Elosegi

Tania Elosegi Mayor (Donostia, 1981eko abenduaren 13a - ) euskal golf-jokalaria da.

## Biografia

9 urte zituela hasi zen golfean eta amateur moduan sari asko lortu zituen. Enpresa Zuzendaritza ikasi zuen EHUn. Real Golf Club de San Sebastian klubean izan zen.
2002, oraindik amateurra zela, Elosegik brontzezko domina lortu zuen Munduko Amateur Txapelketan, Malaysian. Europako Talde Txapelketetan bi urrezko domina eta zilarrezko bat junior txapelketetan irabazi zituen. 2005eko azaroaren 25ean profesional bilakatu zen.
Urte hartan Europako Ladies Tourren hasi, baina, ez zuen emaitza onik lortu 2009ra arte. Orduan ABN AMRO Emakumezkoen Txapelketan garaipena lortu eta top 10ean amaitu zen txapelketa guztietan. Horri esker, 2009ko Solheim Kopako Europako taldean parte hartu zuen.

## Palmaresa

* 1998: Euskadiko Emakumezko Golf Txapelketa
* 1999: Frantziako Nazioarteko Emakumezko Junior Golf Txapelketa
* 1999: Euskadiko Emakumezko Golf Txapelketa
* 2000: Espainiako Emakumezko Golf Txapelketa
* 2000: Mediterranear Jokoetan Brontzezko domina
* 2004: Xerez Golf Txapelketa
* 2005: Biarritz Cup
* 2007: Espainiako Emakumezko Golf Txapelketa
* 2007: Telkom Women's Classic
* 2009: ABN AMRO Emakumezkoen Irekia

## Taldekako txapelketak

Amateur
* Espirito Santo Saria (Espainiarekin): 2002
Profesional
* Solheim Kopa (Europarekin): 2009
* Munduko Txapelketa (Espainiarekin): 2007, 2008

### Solheim Koparen emaitzak

| Urtea | Partida guztira | W-L-H guztira | W-L-H singleak | W-L-H laukoteak | W-L-H lau-bola | Irabazitako puntuak | Puntuen % |
| Ibilbide osoa | 3 | 1-2-0 | 0-1-0 | 0-0-0 | 1-1-0 | 1 | %33,33 |
| 2009 | 3 | 1-2-0 | 0-1-0 C. Kimek menderatua | 0-0-0 | 1-1-0 H. Alfredssonekin garaipen 1, H. Alfredssonekin galdutako 5&4 | 1 | %33,33 |

## Erreferentziak

* ↑ www.ladieseuropeantour.com

## Kanpo estekak

* Webgune ofiziala
* Elkarrizketa euskaraz.net
* Datuak: Q2799662
* Multimedia: Tania Elósegui / Q2799662
# Tangstedt (Stormarn)

    Artikulu hau Stormarn barrutiko udalerriari buruzkoa da; beste esanahietarako, ikus «Tangstedt».
Tangstedt Alemaniako udalerria da. Schleswig-Holstein estatuan kokatuta dago, [[Stormarn (barrutia)|Stormarn]] barrutian. 2014an 6.323 biztanle zituen 39,86 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q818686
* Multimedia: Tangstedt (Stormarn) / Q818686
# Tanguy dorrea

Tanguy dorrea (bretainieraz: Tour Tangi, frantsesez: Tour Tanguy) Bretainiako Brest hirian dagoen dorre bat da. Penfeld ibaiaren ertzean dago, Bresteko badiaren bihotzean.

## Historia

Ez da ezaguna noiz eraiki zen baina posible da ingelesek altxatu izana XIV. mendean hiria okupatu zutenean. Helburua ibaiaren ahoa babestea zen, alde batean gaztelua eta bestea dorrea izanik.
1341ean Jean de Montforteko ingelesen eskutatik askatu zuen eta 1397an Jon V.a Bretainiako dukeak hartu zuen. Le Châtel-eko lorden epaitegia bihurtu zen orduan eta 1580an Rohan-Guéméné familiak erosi zuen. 1786an Frantziako erregeak eskuratu zuen eta Frantziako Iraultzaren ondoren hainbat eskutatik pasa zen. 1862an Barillé arkitektoak txinatar estiloko teilatua gehitu zion.
1954an Bresteko udalak erosi zuen.

## Kanpo estekak

* Datuak: Q3533195
* Multimedia: Tour Tanguy / Q3533195
# Tanguá

Tanguá Brasilgo udalerri bat da, Rio de Janeiroko estatuan kokatua. 31.086 biztanle ditu 145,503 km²ko eremuan.

## Ikus, gainera

* Rio de Janeiroko estatua

## Kanpo estekak

* Datuak: Q1787049
* Multimedia: Tanguá / Q1787049
# Tanhaçu

Tanhaçu Brasilgo udalerri bat da, Bahiako estatuan kokatua. 21.006 biztanle ditu 1.277,514 km²ko eremuan.

## Ikus, gainera

* Bahiako estatua

## Kanpo estekak

* Datuak: Q22062867
* Multimedia: Tanhaçu / Q22062867
# Tania Calvo

Tania Calvo Barbero (Gasteiz, Araba, 1992ko ekainaren 26a) pistako txirrindularitzan espezializatutako euskal txirrindularia da. Gaur egun Eustrak-Euskadi taldean lehiatzen da.

## Palmaresa

* 2010
** Europako junior txapelduna 500 metroko erlojupekoan
** 2.a Munduko junior txapelketako 500 metroko erlojupekoan
** 3.a Europako junior txapelketako Keirin proban
* 2011
** Espainiako txapelduna abiadura proban
** Espainiako txapelduna 500 metroko erlojupekoan
** Espainiako txapelduna taldekako abiadura proban (Ana Usabiagarekin)
* 2012
** Espainiako txapelduna 500 metroko erlojupekoan
** Espainiako txapelduna taldekako abiadura proban (Ana Usabiagarekin)
* 2013
** Espainiako txapelduna 500 metroko erlojupekoan
** Espainiako txapelduna taldekako abiadura proban (Ana Usabiagarekin)
** 1.a Mexikoko Kopako abiadura proban
** 1.a Mexikoko Kopako taldekako abiadura proban (Helena Casasekin)
* 2014
** 2.a Europako Pistako Txirrindularitzako Txapelketako abiadura proban
** Espainiako txapelduna 500 metroko erlojupekoan
** Espainiako txapelduna Keirin proban
** Espainiako txapelduna taldekako abiadura proban (Ana Usabiagarekin)
* 2015
** Espainiako txapelduna abiadura proban
** Espainiako txapelduna 500 metroko erlojupekoan
** Espainiako txapelduna Keirin proban
** Espainiako txapelduna taldekako abiadura proban (Ana Usabiagarekin)

### Munduko Kopan

* 2012-2013
** 2.a Glasgowen, taldekako abiadura proban (Helena Casasekin)
** 3.a Glasgowen, Keirin modalitatean
* 2014-2015
** 3.a Calin, taldekako abiadura proban (Helena Casasekin)

## Kanpo estekak

* Tania Calvo. Erronka berrien bila. Berria, 2021.02,02
* Tania Calvoren Twitter kontua
* Datuak: Q627033
* Multimedia: Tania Calvo / Q627033
# Tania Ghirshman

Tania Ghirshman, jaiotzez Antoinette Levienne, (1900-1984), arkeologa eta zaharberritzaile frantsesa izan zen.

## Biografia

Lehenik lanbidez dentista] izan zen arren, Roman Ghirshmanekin ezkondu ondoren arkeologiari ekin zion. Iran]go eta Afganistango hirietan indusketa ugari zuzendu zituen, horietako garrantzitsuena, antzinako Susa hirian egindakoa. Odontologian erabiltzen zituen trebetasunak zaharberritze lanera egokitu zituen. Halaber, senarrarekin kolaboratu zuen, ilustrazioak eta erreprodukzioak pretatu zituen haren argitalpenetarako.

## Obra

Haren memoriak idatzi zituen Archéologue malgré moi (Arkeologoa nire gogoz kontra) izenburuarekin. Liburuak 1971an Frantzaiko Akademiak ematen duen literatura Broquette-Gonin saria jaso zuen.

## Erreferentziak

* ↑ https://www.brown.edu/Research/Breaking_Ground/results.php?d=1&first=Tania&last=Ghirshman
* ↑ https://www.brown.edu/Research/Breaking_Ground/bios/Ghirshman_Tania.pdf
* ↑ https://www.academie-francaise.fr/prix-broquette-gonin-litterature

## Kanpo estekak

* (Ingelesez):"" Laurianne Martinez-Sève, “Roman Ghirshman,” Encyclopædia Iranica, X/6, 583-586 or., http://www.iranicaonline.org/articles/ghirshman.
* Datuak: Q28848698
* Multimedia: Tania Ghirshman / Q28848698
# The Next Three Days

The Next Three Days (euskaraz Hurrengo Hiru Egunez), 2010eko Paul Haggis kanadarrak zuzendutako ekintza thriller film bat da. Russell Crowe, Elizabeth Banks, Brian Dennehy, Olivia Wilde eta Liam Neeson aktoreek antzeztu zuten.
Pour elle (2008) filmaren berregokitzapena da.

## Argumentua

Oharra: Atal honek istorio osoa edo amaiera argitzen du.
John Brennan (Russell Crowe) eta Lara (Elizabeth Banks) beren seme Lukekin (Ty Simpkins) batera zoriontsu bizi diren sensr-emaxteak dira, baina beren bizimoduak ustekabeko dramatikoa jasango du, Lara hilketa burutzean errudun egin eta hogei urteko espetxealdira zigortzen dutenean. Brennsnek bere emaztearen errugabetasunean sinisten du, eta horregatik hura espetxetik ateratzeko edozer egitera prest agertuko da.

## Aktoreak

* Russell Crowe: John Brennan
* Elizabeth Banks: Lara Brennan
* Brian Dennehy: George Brennan
* Lennie James: Nabulsi tenientea
* Olivia Wilde: Nicole
* Ty Simpkins: Luke Brennan
* Helen Carey: Grace Brennan
* Liam Neeson: Damon Pennington
* Daniel Stern: Meyer Fisk
* Kevin Corrigan: Alex Gaidar
* Jason Beghe: Quinnan detektibea
* Aisha Hinds: Collero detektibea
* Tyrone Giordano: Mike
* Jonathan Tucker: David
* Allan Steele: Harris sarjentua
* RZA: Mouss
* James Ransone: Harv
* Moran Atias: Erit
* Michael Buie: Mick Brennan
* Trudie Styler: Byrdie Lifson doktorea
* Nazanin Boniadi: Elaine
* Tyler M Green eta Toby J. Green: Luke, 3 urterekin
* Kaitlyn Wylde: Julie

## Kanpo estekak

* IMDBko fitxa irakurgai (Ingelesez)
* Datuak: Q263930
* Multimedia: The Next Three Days / Q263930
# The Night of the Generals

Night of the Generals (euskaraz Jeneralen Gaua), 1967ko Anatole Litvak errusiar-estatubatuarrak zuzendutako misterio eta gerra film bat da. Hans Hellmut Kirst alemaniarraren Die Nacht der Generale (1942, Jeneralen Gaua) eta James Hadley Chase ingelesaren The Wary Transgressor (1952) eleberrietan oinarritua dago. Peter O'Toole, Omar Sharif, Tom Courtenay, Donald Pleasence, Joanna Pettet eta Philippe Noiret aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
1942, Bigarren Mundu Gerra, Varsovia, alemaniar okupazio garaian, emagaldu bat basatiki eraila agertu berri da. Lekuko baten arabera hiltzailea aurpegirik ez baina uniformea ikusi ahal izan dion alemaniar jeneral bat omen da. Grau maiorrari (Omar Sharif) kasua argitzeko ardura emango zaio, eraildako emakumea alemanentzat lan egiten zuen agente bat baitzen, horretarako koartadarik ez duten hiru alemaniar jeneral ikertzeari ekingo dio.

## Aktoreak

* Peter O'Toole: Wilhelm Tanz jenerala
* Omar Sharif: Grau maiorra
* Tom Courtenay: Kurt Hartmann kaporala
* Donald Pleasence: Klaus Kahlenberge jenerala
* Joanna Pettet: Ulrike von Seidlitz-Gabler
* Philippe Noiret: Morand inspektorea
* Charles Gray: Herbert von Seidlitz-Gabler jenerala
* Coral Browne: Eleonore von Seidlitz-Gabler
* John Gregson: Sandauer kolonela
* Nigel Stock: Otto Köpke sarjentua
* Christopher Plummer: Erwin Rommel jenerala
* Juliette Gréco: Juliette
* Yves Brainville: Liesowski
* Sacha Pitoëff: Doktorea
* Charles Millot: Wionczek
* Raymond Gerome: Gerra gelako kolonela
* Véronique Vendell: Monique
* Pierre Mondy: Kopatski
* Eléonore Hirt: Melanie
* Nicole Courcel: Raymonde
* Jenny Orleans: Ottoren emaztea
* Gérard Buhr: Claus von Stauffenberg kolonela
* Michael Goodliffe as Hauser
* Gordon Jackson: Gottfried Engel kapitaina
* Patrick Allen: Mannheim kolonela
* Harry Andrews: Karl-Heinrich von Stülpnagel jenerala (krediturik gabe)

## Kanpo loturak

* IMDBko fitxa irakurgai (Ingelesez)
* Datuak: Q700726
* Multimedia: The Night of the Generals / Q700726
# The New Saints F.C.

The New Saints Football Club (izen osoa The New Saints of Oswestry Town & Llansantffraid Football Club) Galesko futbol talde onena da, Oswestry (Ingalaterra) eta Llansantffraid-ym-Mechain (Gales) hirietakoa. Galesko 12 liga eta 10 Kopa irabazi ditu.

## Historia

Mila biztanle eskas dituen Llansanffraid-ym-Mechain futbol taldea 1959an sortu zen. 1995ean Ligako Kopa irabazi zuen eta 1996an Galesko Kopa entzutetsua. Urte hartan 13 kilometrotara baina Ingalaterran dagoen Oswestry hiriko Total Network Solutions enpresak babestu eta honen izena hartu zuen, Total Network Solutions Llansantffraid F.C.. 2003an diru arazoek jo zuten taldea eta Oswestry Town F.C. taldearekin bat egin zuen. Oswestryko taldeak White Star eta Oswestry United izenekin beti jokatu izan zuen Galesko ligan eta 1884, 1901 eta 1907an Galesko kopak irabaziak ere bazituen.
Talde indartsua osatu zuen eta 1992an Galesko Liga sortu zenetik herrialdeko hiru talde indartsuenek Ingalaterrako Ligan jokatzea erabaki zutenez Barry Town-ekin batera Galesko talde nagusi bihurtu zen. 2006an Total Network Solutionsen babesa amaitu zen eta taldeak izena aldatu zuen, The New Saints hartuz, izan ere Llansantffraid taldearen ezizena "The Saints" zen eta Oswestryk Saint Oswaldekin harreman estua baitzuen.
2005etik aurrera Galesko talde nagusia izan da zalantzarik gabe, 12 Liga, 6 Kopa eta 8 Ligako Kopa irabazi baititu. Pandemiak eragindako etenaldiaren ondoren 2022an Liga eta Kopa irabazi zituen.

## Uniformea

* 2017-2020 ||
* 2020-21 ||
* 2021-2022 ||

## Irabazitako txapelketak
### Galesen: 39

* Liga (16): 2000, 2005, 2006, 2007, 2010, 2012, 2013, 2014, 2015, 2016, 2017, 2018, 2019, 2022, 2023, 2024
* Kopa (13): 1884 (O), 1901 (O), 1907 (O), 1996 (L), 1996, 2005, 2012, 2014, 2015, 2016, 2019, 2022, 2023
* Ligako Kopa (9): 1995, 2006, 2009, 2010, 2011, 2015, 2016, 2017, 2018
* Federazioaren Kopa (1): 1999

## Kanpo estekak

* (Ingelesez) Webgune ofiziala
* Datuak: Q390183
# The Nice Guys

The Nice Guys (Tipo atseginak, euskaraz) AEBetako film bat da, akziozko komedia hau Shane Black-ek zuzendu zuen. Blackek berak eta Anthony Bagarozzik idatzi zuten. Protagonistak Ryan Gosling, Russell Crowe eta Kim Basinger dira. Hau da bigarren lankidetza Russell Crowe eta Kim Basinger artean, lehengoa L. A. Confidential izan zen. Filma 2016ko maiatzaren 20an estreinatu zen.

## Sinopsia

Oharra: Atal honek istorio osoa edo amaiera argitzen du.
Pelikula 1977an eta Los Angeles hirian kokatzen da. Holland March (Ryan Gosling) detektibe pribatua eta Jackson Healy (Russell Crowe) kontratatutako hiltzailea elkarrekin aritu behar dira neska desagertu baten kasua (Margaret Qualley) eta itxuraz zerikusirik ez duen porno izar baten hilketa argitzeko. Ikerketan konspirazio izugarri bat deskubritzen dute, botere-esfera altuenetara ailegatzen dena.

## Aktoreak

* Ryan Gosling, Holanda Marchen paperean
* Russell Crowe, Jackson Healy detektibearen paperean
* Angourie Rice, Hollyren paperean
* Margaret Qualley, Amelia bezala
* Jack Kilmer, Chet bezala
* Ty Simpkins, Bobby bezala
* Matt Bomer
* Kim Basinger
* Keith David
* Beau Itxi

## Erreferentziak

* 1 2 3 4 5 6 7 8 9 «Reparto de The Nice Guys».
* 1 2 «‘The Nice Guys': Primer vistazo a Ryan Gosling y Russell Crowe».
* ↑ «Kim Basinger se une a Russell Crowe y Ryan Gosling en The Nice Guys». europapress.com. 22 de octubre de 2014.

## Kanpo estekak

* Nice Guys filma Internet Movie Datubasean (Ingelesez)
* Nice Guys Metacriticen (Ingelesez)
* Film sinopsiak 'The Nice Guys' eta 'Le voyage de Fanny' 2016-05-18, Berria
* Gontzal Agote. Konplexurik gabeko gaurkotzea. 2016-06-23. Berria
* Datuak: Q18415459
# The Night of the Iguana (filma)

The Night of the Iguana (euskaraz Iguanaren Gaua) 1964ko John Huston estatubatuar zinema zuzendariaren drama filma bat da. Tennessee Williams idazle eta antzerkigilearen izenburu berdineko The Night of the Iguana antzezlanean oinarritua dago. Bertan, Richard Burton, Ava Gardner, Deborah Kerr eta Sue Lyon aktoreek antzeztu zuten.
Filmak garai hartako hedabide eta kazetarien harreta asko erakarri zuen, Elizabeth Taylor eta Richard Burton bikotearen albisteak jasotzeko asmoz haien atzetik filmaketa lekuetan etengabe jarraika baizebiltzan.
1963. urtean Mexikoko Puerto Vallarta hiria eta inguruetan filmatu zen (Mismaloya hondartza).
Lau Oscar Sarietarako izendapenak jaso zituen, azkenean bat bakarra irabaziz, Jantzi-diseinu onenaren Oscar Saria (zuri beltzeko kategoria, Dorothy Jeakins). Ava Gardner aktoreak ere Emakumezko aktore onenaren Urrezko Globo Saria eta BAFTA Sariaren izendapenak jaso zituen.

## Argumentua

Oharra: Atal honek istorio osoa edo amaiera argitzen du.
T. Lawrence Shannon (Richard Burton) erreberendo protestanteak krisialdia izan eta bere elizatik kaleratua izan da, ondorioz eta lasaitasun bila Mexikora joan eta turismo gidari gisa estatubatuar emakumezko helduez osatutako taldeei hitzaldiak emanez lan egingo du. Talde horietako batetako neska gazte batek (Sue Lyon) Lawrence erakartzen saiatuko da, jokaera horrek gainontzeko emakukemeen neskarenganako ezinikusia piztuko duelarik. Azkenik, emakume taldea Lawrencen laguna den emakume batek (Ava Gardner) daraman ostatu batera iritsiko da.

## Aktoreak

* Richard Burton: T. Lawrence Shannon erreberendoa
* Ava Gardner: Maxine Faulk
* Deborah Kerr: Hannah Jelkes
* Sue Lyon: Charlotte Goodall
* James Ward: Hank Prosner
* Grayson Hall: Judith Fellowes, Charlotte's chaperone
* Cyril Delevanti: Nonno, olerkaria eta Hannahren aitona

## Kanpo estekak

* The Night of the Iguana filmaren IMDBko fitxa irakurgai (Ingelesez)
* The Night of the Iguana filmaren trailer edo iragarkia ikusgai. Youtube.com (Ingelesez)
* Datuak: Q1468943
* Multimedia: The Night of the Iguana (film) / Q1468943
# The Night Manager (telesaila)

The Night Manager britainiar minisaila da, John le Carréren izen bereko eleberrian oinarrituta.

## Sinopsia

Oharra: Atal honek istorio osoa edo amaiera argitzen du.
Erresuma Batuko zerbitzu sekretuak Jonathan Pine soldadu ohia kontratatzen du, Richard Onslow Roper nazioarteko arma trafikatzailearen sarean infiltratzeko.

## Aktoreak
### Nagusiak

* Tom Hiddleston: Jonathan Pine
* Hugh Laurie: Richard Onslow Roper
* Olivia Colman: Angela Burr
* Tom Hollander: Major "Corky" Lance Corkoran
* Elizabeth Debicki: Jemima "Jed" Marshall
* Alistair Petrie: Alexander "Sandy" Langbourne, Lord Langbourne
* Natasha Little: Caroline Langbourne, Lady Langbourne
* Douglas Hodge: Rex Mayhew
* David Harewood: Joel Steadman
* Tobias Menzies: Geoffrey Dromgoole
* Antonio de la Torre: Juan Apostol
* Adeel Akhtar: Rob Singhal
* Michael Nardone: Frisky
* Hovik Keuchkerian: Tabby

### Taldekakoak

* David Avery: Freddie Hamid
* Amir El-Masry: Youssuf
* Aure Atika: Sophie (Samira) Alekan
* Nasser Memarzia: Omar Barghati
* Russell Tovey: Simon Ogilvey
* Neil Morrissey: Harry Palfrey
* Katherine Kelly: Pamela
* Bijan Daneshmand: Kouyami
* Hannah Steele: Marilyn

## Erreferentziak

* ↑ «The Night Manager» Berria 2018-03-24 CC BY-SA 4.0 lizentziapean.

## Kanpo estekak

* Datuak: Q19865538
* Multimedia: The Night Manager / Q19865538